[จังหวัดลำพูน ระดมกวาดล้างอาชญากรรมอย่างเข้มข้น ตั้งแต่วันที่ ๑๘ – ๒๔ มิถุนายน ๒๕๕๗](http://www.lamphun.go.th/officialwebsite/2013/?p=49736" \o "Permanent Link to จังหวัดลำพูน ระดมกวาดล้างอาชญากรรมอย่างเข้มข้น ตั้งแต่วันที่ ๑๘ – ๒๔ มิถุนายน ๒๕๕๗)

วันที่ ๑๘ มิถุนายน ๒๕๕๗ เวลา ๑๖.๐๐ น. ณ ศาลากลางจังหวัดลำพูน นายสุวรรณ กล่าวสุนทร ผู้ว่าราชการจังหวัดลำพูน พร้อมด้วย พลตรีสุทัศน์ จารุมณี ผู้บัญชาการกองพลทหารราบที่ ๗ และ พลตำรวจตรีจรัณฐค์ วรพัฒนานันท์ ผู้บังคับการตำรวจภูธรจังหวัดลำพูน ได้ระดมสรรพกำลังของเจ้าหน้าที่ตำรวจ ทหาร ฝ่ายปกครอง กวาดล้างอาชญากรรม โดยปล่อยขบวนชุดสายตรวจปฏิบัติการร่วมตำรวจ ทหาร เจ้าหน้าที่ฝ่ายปกครอง และอาสาสมัคร ไปปฏิบัติการในพื้นที่ต่างๆทั้ง ๘ อำเภอของจังหวัดลำพูน ตั้งแต่วันที่ ๑๘ – ๒๔ มิถุนายน ๒๕๕๗ ทั้งนี้ เพื่อป้องกันและปราบปรามกวาดล้างอาชญากรรม ทั้ง ยาเสพติด อาวุธปืน อาวุธสงคราม วัตถุระเบิด และอบายมุขต่างๆ เพื่อป้องปรามบุคคล สถานที่ และสื่อสังคมออนไลน์ ที่เกี่ยวข้องกับการต่อต้านหรือการเคลื่อนไหวในรูปแบบต่างๆ ที่สุ่มเสี่ยงต่อความไม่สงบในพื้นที่ โดยเจ้าหน้าที่จะสืบสวนหาข่าว ตรวจสอบ ติดตามบุคคลและสถานที่ เป้าหมายต่างๆ เพื่อชี้แจงทำความเข้าใจ ขอความร่วมมือให้หยุดการกระทำหรือพฤติการณ์ที่อาจก่อให้เกิดความแตกแยก แบ่งฝ่าย และร่วมกันเสริมสร้างกิจกรรมที่เป็นประโยชน์ต่อชุมชนเพื่อสนับสนุนการปรองดองสมานฉันท์